OpenLLM-France/wikimedia huggingface dataset:
# Club Baloncesto Ciudad de Huelva

El Club Baloncesto Ciudad de Huelva fou un club de bàsquet de la ciutat de Huelva (Andalusia). Va disputar 11 temporades a la Lliga LEB i una a l'ACB. Va desaparéixer l'any 2008.
El Club Baoncesto Huelva SAD es va fundar al juliol de 1996, i va ser la primera SAD de Huelva i de la seva província. El club provenia del Club Huelva 76, anomenant-se més tard Club Baloncesto Ciudad de Huelva. També fou conegut, per patrocini, amb el nom de Caja Huelva o El Monte Huelva.
En la temporada 96/97 va entrar a formar part de la LEB, la categoria prèvia a l'ACB, categoria a la qual va ascendir aquella mateixa campanya.
En la Temporada 97/98 va debutar en l'ACB i després de llargues vicissituds va descendir a la lliga LEB en el 5è partit de "play-off" de permanència que el va enfrontar al C.B. Granada.
La temporada 2005-06 es va quedar a les portes de l'ACB després de perdre el cinquè partit del play off d'ascens enfront del Baloncesto Fuenlabrada.

## Palmarès

* LEB Or:
** 1997

## Referències

* ↑ Asensio, Mario «El baloncesto de elite desaparece en Huelva» (en castellà). 20 Minutos, 07-07-2008 [Consulta: 27 juny 2020].
# Estats aspirants de l'Índia

Índia va augmentar el nombre dels estats de la Unió el 2000 amb tres nous estats:
* Uttarakhand o Uttaranchal que reclamava ser una província i després un estat des del Congrés de Karachi de 1928. La població és en un 80% lakh i les castes superiors hi són també el 80%
* Jharkhand, format per les àrees tribals de Bihar. S'havia proposat incloure també les àrees tribals d'Orissa i Bengala Occidental (que s'havia de dir Vananchal) però no hi va haver consens. La creació de l'estat va arribar a ser defensada mitjançant la lluita armada.
* Chhattisgarh, format per les àrees tribals de Madhya Pradesh. Els tribals però no són majoria. Va reclamar la seva constitució des del 1964
Altres estats esperen torn per aconseguir el mateix objectiu, entre els quals els principals són:
* Gurkhaland (o Gorkhaland), pels gurkhes, que van organitzar la lluita armada i van obtenir districte autònom el desembre de 1988
* Telengana, que ho reclama des del 1947, aprovat el 2009
* Ladakh, convertit en districte autònom el setembre de 1995
* Bodoland, que ho reclama des dels anys seixanta, convertit en Consell Autònom
* Garoland, o País dels Garo, que van reclamar formar estat quan es va crear Meghalaya
* Mithilanchal, estat proposat pel poble dels Mithila al nord de Bihar.
* Vidarbha, que demana ser estat separat de Maharashtra des dels anys seixanta
* Kodagu que va demanar l'estatus d'estat a començaments dels anys noranta, amb els districtes al sud de Karnataka
* Pondicherry, de l'antiga Índia Francesa, ja va demanar ser estat als anys setanta i la proposta té el suport de tots els partits locals.
* Harit Pradesh, part occidental d'Uttar Pradesh
* Koshala, occident d'Orissa
# Empresa Nacional de Exploração de Aeroportos e Navegação Aérea

Empresa Nacional de Exploração de Aeroportos e Navegação Aérea E.P. - ENANA és una empresa pública que opera als aeroports d'Angola i el controla el trànsit aeri civil a Angola. L'empresa va ser creada pel Decret N. 14 del 13 de febrer de 1980, separant de les operacions del dia a dia de la Direcção Nacional da Aviação Civil al Ministeri de transport. ENANA és una Empresa Publica que depèn del Ministeri de Transports.
El predecessor d'ENANA va ser creat l'11 de maig de 1955 per l'administració colonial portuguesa d'Angola.

## Vegeu també

* Llista d'aeroports d'Angola

## Referències

* ↑ ENANA comemora hoje 32 anos da sua criação, ANGOP 2012-02-13]

## Enllaços externs

* ENANA website Arxivat 2017-08-14 a Wayback Machine.
* Notícies sobre ENANA a newsavia.com
# Tit Sicini Sabí

Tit Sicini Sabí (en llatí: Titus Sicinius Sabinus) va ser un magistrat romà del segle V aC. Era de la branca patrícia de la gens Sicínia. Dionís d'Halicarnàs l'anomena Titus Sicci (Titus Siccius).
Va ser elegit cònsol l'any 487 aC junt amb Gai Aquil·li Tusc i va fer la guerra contra els volscs aconseguint els honors del triomf segons diuen els Fasti Capitolini. Més tard va ser legat del cònsol Marc Fabi Vibulà l'any 480 aC.

## Referències

* ↑ Dionís d'Halicarnàs. Ῥωμαϊκὴ Ἀρχαιολογία VIII,64,67
* ↑ Titus Livi. Ab Urbe Condita II,40

## Bibliografia

Smith, William (editor). A Dictionary of Greek and Roman Biography and Mythology (en anglès), 1870, pàg. 691a (v. 3).
# Mol (rugbi)

El mol és una jugada consistent a agafar-se almenys un jugador de cada equip al voltant del jugador que condueix la pilota, amb l'objectiu, per a un equip, d'ajudar-lo a avançar i, per a l'altre, d'impedir-li-ho.

## Vegeu també

* Rugbi a 15
Viccionari
# Eges (Acaia)

Eges (grec antic: Αἰγαί) va ser una ciutat d'Acaia a l'antiga Grècia, una de les dotze originals de la Lliga Aquea. Es trobava a la desembocadura de l'actual riu Cratis, diu Pausànias. L'esmenta Homer a la Ilíada.
Després de l'època clàssica romania despoblada, car la gent s'havia traslladat a Egira. El 280 aC, quan es va renovar la Lliga Aquea, va deixar de ser una de les dotze ciutats i fou substituïda per Cerinea.

## Notes

* ↑ Segons el Diccionari Grec-Català, p. 1329, i les obres de la Fundació Bernat Metge

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 167. ISBN 9788441224223.
* ↑ Mogens Herman Hansen & Thomas Heine Nielsen. «Achaia». A: An inventory of archaic and classical poleis. Nova York: Oxford University Press, 2004, p. 478-479. ISBN 0-19-814099-1.
* ↑ Pausànias. Descripció de Grècia. 7.25.12
* ↑ Homer, Ilíada, VIII, v. 203.
* ↑ Heròdot. Històries d'Heròdot. I 145
# Flora M'mbugu-Schelling

Flora M'mbugu-Schelling és una directora de documentals tanzana, més coneguda per la seva pel·lícula These Hands.

## Biografia

Nascuda a Tanzània, M'mbugu-Schelling va estudiar a l'Escola de Periodisme de Tanzània abans de continuar els seus estudis a Alemanya i França. La seva primera pel·lícula, Kumekucha (1987), va guanyar una medalla d'or en el Festival Internacional de Cinema de Nova York. These hands documenta el treball de les dones mozambiqueñas refugiades que treballen en una pedrera a Tanzània.

## Filmografia

* Kumekucha [ De Sun Up ], 1987
* Aquestes mans, 1992
* Shida i Matatizo, 1993

## Referències

* ↑ Bisschoff, L. (2014) Women's stories and struggles in "These Hands" (Flora M'mbugu-Schelling). In: Bisschoff, L. and Murphy, D. (eds.) Africa's Lost Classics: New Histories of African Cinema. Legenda: Oxford. ISBN 9781907975516
* 1 2 Claire Robertson, Film Reviews, The American Historical Review, Vol. 101, Issue 4, octubre de 1996, pp.1142-3.
* ↑ «California Newsreel - THESE HANDS». newsreel.org. [Consulta: 30 octubre 2020].

## Vegeu també

* Henry Mwakajumba
# Esther Tellado Alfonso

Esther Beatriz Tellado Alfonso (Santa Cruz de Tenerife, 1929) és una política espanyola, elegida diputada de Unió de Centre Democràtic (UCD) en el Congrés dels Diputats per la província de Santa Cruz de Tenerife en les eleccions generals espanyoles de 1977, que va ser diputada constituent en les Corts que van elaborar la Constitució espanyola de 1978.

## Trajectòria

Titulada en idiomes, havia participat en la Secció Femenina i en associacions de mestresses de casa, mostrant el seu interès pels temes de família. Va ser vicepresidenta primera de la Comissió Especial dels Problemes de la Tercera Edat i vocal en la Comissió Especial dels Problemes de Disminuïts Físics i Mentals, en la Comissió de Cultura, en la Comissió de Recerca de Situació dels Establiments Penitenciaris i en la Comissió d'Enquesta dels successos de Màlaga i La Llacuna de desembre 1977.
Tellado va ser elegida diputada de UCD en el Congrés dels Diputats per la província de Santa Cruz de Tenerife en les eleccions generals d'Espanya de 1977, i va ser diputada constituent en les Corts que van elaborar la Constitució espanyola de 1978.

## Referències

* 1 2 «Elecciones Congreso de los Diputados Junio 1977 - Candidatos». infolaso.com. [Consulta: 13 març 2014].
* 1 2 «Esther Tellado Alfonso – Las madres de la Constitución» (en espanyol europeu). Arxivat de l'original el 2017-12-13. [Consulta: 11 desembre 2017].
* 1 2 Congreso de los Diputados. «Ficha de Diputada». [Consulta: 11 desembre 2017].
* ↑ «Las Constituyentes» (en castellà). , 04-02-2013 [Consulta: 11 desembre 2017]. «Còpia arxivada». Arxivat de l'original el 2020-07-25. [Consulta: 24 juliol 2020].
# Thomas Tomkinson

Thomas Tomkinson y Peake (Emden, 20 d'octubre de 1804 - Montevideo, 23 de gener de 1879) fou un empresari uruguaià d'origen alemany.

## Biografia

Fill dels anglesos Thomas Tomkinson Bagnall i Ellen Peake Raven, va immigrar a l'Uruguai el 1828. Va ser banquer, comerciant, fundador del Ferrocarril Central, arrendatari d'empreses de gas, publicista, conseller d'hisenda del president Lorenzo Batlle i silvicultor. Va introduir a l'Uruguai espècies inexistents fins a aquell moment com l'eucaliptus, perquè va veure que aquesta fusta podria servir per a ser usada a les vies del ferrocarril. Va ser membre fundador de la Societat de Canvis i integrant del primer directori del Banc Comercial, el qual va presidir entre 1870 i 1879. També va ser criador de cavalls.
Es va casar el 1834 amb Joaquina Navia y Pérez de Velasco, filla del general asturià Joaquín Álvarez Cienfuegos de Navia. Va ser pare de Joaquina Prudencia, Thomas i Helena María Bernabela.
Morí en la seva casa de retir denominada "La Selva", actual Parc Municipal Tomkinson.

## Referències

* Arbre genealògic Samuel Tomkinson y Tomkinson & Anne Hill y Battock Arxivat 2009-05-11 a Wayback Machine.
* Tomkinson Arxivat 2006-07-18 a Wayback Machine.
* Virginia Lulewich: Prespectivas en el Parque Tomkinson Arxivat 2007-01-22 a Wayback Machine. (castellà)
# Mola Aixada

La Mola Aixada és una muntanya de 993 metres que es troba al municipi de la Sénia, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# David Coulthard

David Coulthard (27 de març del 1971) és un pilot escocès a la Fórmula 1. Ha corregut per les escuderies Williams, McLaren-Mercedes i Red Bull Racing.
Va començar a la Fórmula 1 en ser cridat per l'equip Williams per substituir Ayrton Senna després de la mort d'aquest.
L'any 1998 al circuit de Spa-Francorchamps va protagonitzar un incident amb Michael Schumacher que possiblement va alterar el curs del campionat del món de Fórmula 1 en favor del seu company d'equip Mika Hakinnen.
Ha aconseguit dos (Mònaco'05 i el Canadà'08), dels tres primers podis de la història de l'escuderia Red Bull Racing.

## Posició final al campionat de pilots

* 1994: 8º, 14 punts (Williams)
* 1995: 3º, 49 punts (Williams)
* 1996: 7º, 18 punts (McLaren)
* 1997: 3º, 36 punts (McLaren)
* 1998: 3º, 56 punts (McLaren)
* 1999: 4º, 48 punts (McLaren)
* 2000: 3º, 73 punts (McLaren)
* 2001: 2º, 65 punts (McLaren)
* 2002: 5º, 41 punts (McLaren)
* 2003: 7º, 51 punts (McLaren)
* 2004: 9º, 24 punts (McLaren)
* 2005: 12º, 24 punts (Red Bull)
* 2006: 12º, 14 punts (Red Bull)

## Palmarès

(Acabada la temporada 2006)
* Millor posició al campionat de pilots : 2n 2001 i 3r 1995, 1997, 1998 i 2000
* Punts aconsseguits al campionat del món : 513
* Curses : 212
* Victòries : 13
* Podis : 62
* Voltes ràpides : 18
* Poles : 12
Equips i pilots participants a la Temporada 2012 de Fórmula 1 :
R. Bull
McLaren
Ferrari
Mercedes
Lotus
F India
Sauber
Toro Rosso
Williams
Caterham
HRC F1
Marussia
1 Vettel 2 Webber
3 Button 4 Hamilton
5 Alonso 6 Massa
7 Schumacher 8 Rosberg
9 Raikkonen 10 Grosjean
11 Di Resta 12 Hülkenberg
14 Kobayashi 15 Pérez
16 Ricciardo 17 Vergne
18 Maldonado 19 Senna
20 Kovalainen 21 Petrov
22 Pedro de la Rosa 23 Karthikeyan
24 Glock 25 Pic :
# Club Atlético Rentistas

El Club Atlético Rentistas és un club de futbol uruguaià de la ciutat de Montevideo.

## Història

Va ser fundat el 26 de març de 1933. L'any 1971 es convertí en el primer club del barri de Cerrito de la Victoria que assolí l'ascens a la primera divisió del país, on hi romangué fins a 1980. Posteriorment retornà a Primera les temporades 1989-1992, 1997-2001 i 2004-2007.
El 1998 inaugurà l'estadi Complejo Rentistas. Acabà segon al campionat de Clausura i es classificà per la Copa CONMEBOL del 1999.

## Palmarès

* Segona Divisió d'Uruguai:
** 1971, 1988, 1996, 2011

## Entrenadors destacats

* Geordy Sequeiros
* Manuel Keosseian
* Martín Lasarte (1998-1999)
* Carlos Manta (2005-2006)
* Álvaro Gutiérrez (2006-2007)
* Julio César Balerio (2006-2007, 2011)
* Edgardo Arias (2011-2012)
* Adolfo Barán (2012-)

## Jugadors destacats

* Martín Bonjour
* Filipe Luís
* Cristian Esnal
* Ricardo Jerez, Jr.
* Gustavo Sotelo
* Héctor Acuña
* Julio César Balerio
* Esteban Conde
* José Denis Conde
* Gustavo Fernández
* Matías Mier
* Santiago Ostolaza
* Paulo Pezzolano
* Oscar Quagliatta
* Gerardo Morales

## Enllaços externs

* Web oficial Arxivat 2013-09-18 a Wayback Machine.
* Web de seguidors Arxivat 2017-10-01 a Wayback Machine.
# Cassida

La cassida —de l'àrab قصيدة, qaṣīda— és la forma estròfica bàsica de la poesia àrab clàssica. Nasqué a Aràbia i arribà a l'apogeu en el període de la poesia preislàmica; es conreà a la cort abbàssida, també en les corts provincials, i a l'Iran, on influí en la llengua persa en plena renovació, i a l'Àndalus, d'on irradià fins a la Provença per inspirar la poesia dels trobadors.
A partir d'uns temes estrictament definits per la tradició, nombrosos manuals de prosòdia ensenyaven com "cisellar" la cassida, que consta de 30 a 120 versos d'idèntic metre, acabats tots amb la mateixa rima. El seu nombre de peus es reparteix en dos hemistiquis, iguals o gairebé. En uns "obradors", es preparaven els temes que primerament eren redactats en prosa i després se'n feia la transposició poètica amb l'estil i el metre apropiats. La cassida, que era inseparable del virtuosisme, derivà ràpidament cap a un formalisme extrem. Era propícia al panegíric, a les condolences i a la sàtira, però també tractava temes que eren moda, com la celebració de les estacions o de la natura, o prenia la forma d'eloqüents composicions destinades a la declamació o al cant.

## Bibliografia

* Thoraval, Diccionario de civilización musulmana, p. 72, 1966.
# Flora Japonica

Flora Japonica, (abreujat Fl. Jap.), és un llibre amb il·lustracions i descripcions botàniques que va ser escrit conjuntament per Philipp Franz von Siebold i Zucc.. Va ser editat en dos volums el 1835-1870, amb el nom de Flora Japonica; sive, Plantae Quas in Imperio Japonico Collegit, Descripsit, ex Parte in Ipsis Locis Pingendas Curavit. Sectio Prima Continens Plantas Ornatui vel Usui Inservientes. Digessit J. G. Zuccarini. Lugduni Batavorum Leiden.
Siebold va elaborar la seva Flora Japonica en col·laboració amb el botànic alemany Joseph Gerhard Zuccarini (1797-1848). La primera edició va aparèixer el 1835. Tanmateix, la versió completa, no apareixeria fins després de la seva mort, acabada el 1870 per F.A.W. Miquel (1811-1871), director del Rijksherbarium a Leiden.

## Referències

* ↑ a Tropicos

## Enllaços externs

* a IPNI
# Esther Térmens i Cañabate

Esther Térmens i Cañabate (Terrassa, Vallès Occidental 2 de novembre del 1984) és una jugadora d'hoquei sobre herba catalana, que acostuma a jugar a la posició de centrecampista.
Va jugar en el partit amistós que va enfrontar la selecció catalana i la russa (7.1.8).
Ha representat a la selecció espanyola en dos jocs olímpics consecutius: Atenes 2004 i Pequín 2008. També formà part de l'equip que acabà quart en el Mundial d'hoquei herba de Madrid del 2006. És la llançadora habitual dels penal córner de la selecció. El 2005 va rebre la Medalla de la Ciutat de Terrassa al Mèrit Esportiu per la seva participació en els Jocs Olímpics d'Atenes.

## Trajectòria

* CD Terrassa (abans del 2002 – 2008)
* Atlètic Terrassa (2008 –)

## Palmarès
### Selecció

* Campiona Campionat d'Europa sub-16 Lió 2000
* Subcampiona Europa sub-18 Pàdua 2001
* 10a. Campionat del món sub-21 Buenos Aires 2001
* 3a. Campionat Europa sub-18 Rotterdam 2002
* 5a. Campionat d'Europa sub-21 d'Alcalá la Real 2002
* Subcampiona Campionat d'Europa Barcelona 2003
* Subcampiona "Champions Challenge" Catània 2003
* 10a. Jocs Olímpics Atenes 2004
* Elegida 5a. Millor Jugadora del Món sub-23 2004
* 4a. Campionat del món Madrid 2006
* Elegida 2a. Millor jugadora del Món sub-23 2006
* 4a. Campionat Europa Manchester 2007
* 7a. Jocs Olímpics Pequín 2008

### Club

* Campiona d'Espanya (2001, 2002)
* Copa de la Reina (2001)
* Campionat d'Europa de clubs (hoquei sala) "B" 2002

## Referències

* ↑ «Esther Térmens i Cañabate». Enciclopèdia de l'esport català. Barcelona: Grup Enciclopèdia Catalana.
# Mola Cantando

La Mola Cantando és una muntanya de 553 metres que es troba entre els municipis de Roquetes, a la comarca del Baix Ebre i de Mas de Barberans, a la comarca del Montsià.
# Club Atlético Patronato de la Juventud Católica

El Club Atlético Patronato de la Juventud Católica, també conegut com a Patronato de Paraná, és un club de futbol argentí de la ciutat de Paraná.

## Història

El club va ser fundat el dia 1 de febrer de 1914. El 1978 jugà per primer cop a la primera divisió argentina. El 6 de desembre de 2015 ascendí per segon cop a primera divisió, després de sis temporades a Primera B Nacional.

## Palmarès

* Torneo Argentino A: 1
** 2009-10
* Torneo Argentino B: 1
** 2007-08
* Torneig Regional: 1
** 1978

## Referències

* ↑ «Patronato squad». Soccerway, 17-08-2017 [Consulta: 17 agost 2017].
* ↑ La Nación, Patronato de Paraná, el patrón de Entre Ríos Arxivat 2015-12-10 a Wayback Machine.
* ↑ El Litoral, Un triunfo que se pareció a la obtención de un campeonato
* ↑ «¡Patrón de Primera!». ole.com.ar. Arxivat de l'original el 2017-06-09. [Consulta: 7 desembre 2015].
* ↑ «Torneo Regional 1978». RSSSF. [Consulta: 19 setembre 2010].

## Enllaços externs

* Web oficial
* Locos por Patronato Arxivat 2016-10-17 a Wayback Machine.
* Patronato Digital
# Cassidy Freeman

Cassidy Freeman (Chicago, Illinois, 22 d'abril de 1982) és una actriu estatunidenca.

## Dades

* Clark i Crispin, els seus germans grans, també són actors.
* Formà part de musicals.
* Cassidy fou membre de la Potomac Theatre Project, un grup de teatre del Middlebury College l'any 2004.
* En parlar, pot utilitzar accents com el britànic, l'irlandès, del sud i mig oest. També parla espanyol.
* Cassidy és un membre del personal docent de Virginia Avenue Project, sense ànim de lucre.
* Balla jazz, ballet, modern, hip-hop, practica esquí aquàtic, snowboard, passeigs a cavall, voleibol i waterpolo.

## Filmografia

* Diaris de Vampirs - Sage
* Smallville - Lutessa Lena Luthor/Tess Mercer (2008-2011)
* Cold Case - Laura McKinney
* Starlet - Courtney
* Austin Golden Hour - Charlie
* Finishing the Game: The Search for a New Bruce Lee - Shirley
* Razor Sharp - Veronica Sharpe
* Once Upon a Time - Jack
* Longmire - "Cady Longmire" (2012 - ?)

## Enllaços externs

* Cassidy Freeman interview (23/10/2008) (anglès)
* Web sobre Cassidy Freeman Arxivat 2008-12-16 a Wayback Machine. (anglès)
# Eleccions a governador de Hokkaidō de 1947

Les eleccions a governador de Hokkaidō de 1947 (1947年北海道知事選挙) es van celebrar el 5 d'abril i 16 d'abril de 1947 en el marc de les eleccions locals unificades del Japó de 1947 per elegir al Governador de Hokkaidō. Aquestes van ser les primeres eleccions democràtiques per a elegir al governador de Hokkaido i s'hagué de fer dues votacions per qüestions de percentatge. El guanyador va ser Toshibumi Tanaka, del Partit Socialista del Japó.

## Antecedents

Aquestes van ser les primeres eleccions democràtiques al càrrec de governador de la història de Hokkaido. Aquestes eleccions van ser realitzades abans de la promulgació de la llei d'autonomia local (17 d'abril de 1947), i de manera oficial va ser feta com una elecció al Cap del Govern de Hokkaidō. El primer (i darrer) Cap del Govern de Hokkaido elegit democràticament va passar a denominar-se "Governador" amb la promulgació de la llei d'autonomia local i l'aplicació d'aquesta el 3 de maig del mateix any. Sis candidats van concòrrer a aquestes eleccions del 5 d'abril. Toshibumi Tanaka, qui va obtindre el nombre més gran de vots a la primera volta, va guanyar també a la segona volta, celebrada el 16 d'abril.

## Candidats

| Candidat | Edat | Partit | Professió |
| Kikuzō Samo | 53 | Independent | n/a |
| Tsuyoshi Iwasa | 46 | PTPDJ | n/a |
| Chōji Hase | 45 | Independent | Polític |
| Hidetoshi Tomabechi | 64 | Independent | Polític |
| Eiji Arima | 65 | Partit Democràtic | Metge |
| Toshibumi Tanaka | 35 | Partit Socialista del Japó | Funcionari |

## Resultats
### Primera volta

| Candidat | Candidat | Partit | Primera volta | Primera volta |
| Candidat | Candidat | Partit | Vots | % |
| | Toshibumi Tanaka | Partit Socialista del Japó | 384.770 | 34,4 |
| | Eiji Arima | Partit Democràtic | 304.524 | 27,2 |
| | Hidetoshi Tomabechi | Independent | 259.126 | 23,2 |
| | Chōji Hase | Independent | 123.510 | 11 |
| | Tsuyoshi Iwasa | Partit Democràtic dels Treballadors Patriotes | 35.783 | 3,2 |
| | Kikura Samo | Independent | 11.286 | 1 |

### Segona volta

Com que en la primera votació no hi va haver cap candidat amb més d'un 37,5 percent dels vots, la llei exigia i així es va fer la realització d'una segona volta entre els candidats més votats.
| Candidat | Candidat | Partit | Segona volta | Segona volta |
| Candidat | Candidat | Partit | Vots | % |
| | Toshibumi Tanaka | Partit Socialista del Japó | 555.862 | 53,8 |
| | Eiji Arima | Partit Democràtic | 476.727 | 46,2 |

## Referències

* ↑ http://www.asahi.com/area/hokkaido/articles/MTW20170828011680001.html
* ↑ http://www.hokkaido150.com/057/ Arxivat 2019-11-08 a Wayback Machine.
* ↑ Partit dels Treballadors Patriòtes Demòcrates del Japó
* ↑ https://www.hokkaido-np.co.jp/local2019/special-dochijisen
# David Cotterill

David Rhys George Best Cotterill (Cardiff, Gal·les, 4 de desembre de 1987), és un futbolista gal·lès, que exerceix com a extrem i actualment està al Birmingham City Football Club de la Football League Championship d'Anglaterra.

## Internacional

Ha estat internacional amb la Selecció de futbol de Gal·les, ha jugat 22 partits internacionals i ha marcat 2 gols.

## Clubs

| Club | País | Any |
| Bristol City FC | Anglaterra | 2004 - 2006 |
| Wigan Athletic FC | Anglaterra | 2006 - 2008 |
| Sheffield United | Anglaterra | 2008 - 2009 |
| Swansea City AFC | Gal·les | 2009 - 2011 |
| Portsmouth FC | Anglaterra | 2011 |
| Swansea City AFC | Gal·les | 2011 |
| Barnsley FC | Anglaterra | 2012 |
| Doncaster Rovers | Anglaterra | 2012 - 2014 |
| Birmingham City Football Club | Anglaterra | 2014 - |

## Referències

* ↑ «Cotterill signs for Barnsley». SkySports, 14-02-2012 [Consulta: 23 febrer 2012].
# Casa al carrer de Chopitea, 10

La Casa al carrer de Chopitea, 10 és una obra de Palafrugell (Baix Empordà) protegida com a Bé Cultural d'Interès Local.

## Descripció

Casa amb pati davanter de planta baixa i pis, de tres crugies. La porta ocupa la crugia central, la resta d'obertures són finestres. Totes les obertures tenen emmarcaments motllurats de pedra de perfil rectangular. Respon a una tipologia representativa de les cases d'estiueig de postguerra, de les quals en queden molt pocs testimonis.

## Referències

* ↑ «Casa al carrer de Chopitea, 10». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].